

**REPUBLIKA HRVATSKA**

**IZBORNO POVJERENSTVO MJESNIH ODBORA**

**GRADA ZADRA**

Zadar, 29. rujna 2025.

 Na temelju članka 37. Odluke o pravilima za izbor članova vijeća mjesnih odbora Grada Zadra („Glasnik Grada Zadra“ 5/13) Izborno povjerenstvo mjesnih odbora Grada Zadra 29. rujna 2025. propisuje

**OBVEZATNE UPUTE BROJ II**

**O NAČINU GLASOVANJA OSOBA S TJELESNOM MANOM, NEPISMENIH OSOBA TE OSOBA KOJE NISU U MOGUĆNOSTI PRISTUPITI NA BIRAČKO MJESTO**

1. Glasovanje se obavlja osobno.

Iznimno, birač koji zbog kakve tjelesne mane (slijepa osobe, invalidne osoba, bez ruku i slično) ili zbog toga što je nepismen te ne bi mogao samostalno glasovati, može doći na biračko mjesto s drugom osobom koja je pismena i koja će po njegovoj ovlasti i uputi zaokružiti redni broj na glasačkom listiću ispred naziva liste za koju birač glasuje.

1. Kada birač zbog teže bolesti, tjelesnog oštećenja ili nemoći nije u mogućnosti pristupiti na biračko mjesto (jer se nalazi u bolnici, bolestan kod kuće, jer je invalidna ili nepokretna osoba i slično), a izrazi želju glasovati, obavijestit će o tome izborno povjerenstvo ili birački odbor koji će mu omogućiti glasovanje.

Glasovanje na opisani način obavit će se samo u slučaju ako je birač dostupan biračkom odboru i kada je pravovremeno obavijestio birački odbor da želi glasovati.

1. U tom cilju predsjednik biračkog odbora određuje najmanje dva člana biračkog odbora ili zamjenika člana biračkog odbora koji će posjetiti birača u mjestu gdje se nalazi i omogućiti mu glasovanje, vodeći računa o tajnosti glasovanja. Pri tome će birač sam sastaviti svoj glasački listić u zasebnu omotnicu (kuvertu) i zatvoriti je u nazočnosti članova biračkog odbora, koji će je na biračkom mjestu otvoriti i bez pregledavanja ubaciti presavijenu glasački listić u glasačku kutiju.
2. Glasovanje osobe iz točke 1. i 2. ovih Obvezatnih uputa posebno će se iskazati u zapisniku o radu biračkog odbora.
3. Ove obvezatne upute stupaju na snagu danom donošenja, a objavit će se na službenoj internetskoj stranici Grada Zadra.

Predsjednica Izbornog povjerenstva

 Jadranka Nižić-Peroš, univ.spec.iur.